Mariya Stadnik
Mariya Vasilyevna Stadnik (ukraincha: Марія Василівна Стадник; ozarbayjoncha: Mariya Stadnik; tugʻ. 1988-yil 3-iyun, Lvov, Ukraina SSR) — ukrainalik va ozarbayjonlik kurashchi, 48 kg gacha va 50 kg gacha vazn toifasida, Ozarbayjon terma jamoasi aʼzosi. 2012-yilgi Yozgi Olimpiada oʻyinlari va 2016-yilgi Yozgi Olimpiada oʻyinlari kumush medali sovrindori, 2008-yilgi Yozgi Olimpiada oʻyinlari va 2020-yilgi Yozgi Olimpiada oʻyinlari bronza medali sovrindori, ikki karra Jahon chempioni, sakkiz karra Yevropa chempioni, 2 karra Yevropa oʻyinlari gʻolibi. Stadnik tarixda toʻrtta Olimpiada oʻyinlarida medal qoʻlga kiritgan uchta ayoldan biri (yapon kurashchilari Kaori Icho va Saori Yoshida bilan birga).